

**2014-2016 жылдарға арналған облыстық бюджет пен аудандардың бюджеттері арасындағы жалпы сипаттағы трансферттер көлемі туралы**

Маңғыстау облыстық мәслихатының 2013 жылғы 10 желтоқсандағы № 13/190 шешімі. Маңғыстау облысының Әділет департаментінде 2014 жылғы 09 қаңтарда № 2332 болып тіркелді

      РҚАО-ның ескертпесі.  
      Құжаттың мәтінінде түпнұсқаның пунктуациясы мен орфографиясы сақталған.

      Қазақстан Республикасының 2008 жылғы 4 желтоқсандағы Бюджет кодексіне, Қазақстан Республикасының 2001 жылғы 23 қаңтардағы «Қазақстан Республикасындағы жергілікті мемлекеттік басқару және өзін-өзі басқару туралы» және «2014-2016 жылдарға арналған республикалық және облыстық бюджеттер, республикалық маңызы бар қалалар, астана бюджеттері арасындағы жалпы сипаттағы трансферттер көлемі туралы» 2013 жылғы 3 желтоқсандағы заңдарына сәйкес облыстық мәслихат **ШЕШІМ ЕТТІ:**  
      1. Облыстық бюджет пен аудандардың бюджеттері арасындағы жалпы сипаттағы трансферттер көлемі 2014-2016 жылдарға үш жылдық кезеңге абсолюттік көрсеткіште бекітілсін.  
      2. Аудандар бюджеттерінен облыстық бюджетке берілетін бюджеттік алып қоюлар көлемі, оның ішінде:  
      1) 2014 жылға аудан бюджеттерінен облыстық бюджетке берілетін 2 675 090 мың теңге сома көлемінде бюджеттік алып қоюлар белгіленсін, оның ішінде:  
      Қарақия ауданынан – 2 386 928 мың теңге;   
      Түпқараған ауданынан – 288 162 мың теңге;  
      2) 2015 жылға аудан бюджеттерінен облыстық бюджетке берілетін 3 814 302 мың теңге сома көлемінде бюджеттік алып қоюлар белгіленсін, оның ішінде:  
      Қарақия ауданынан – 3 096 015 мың теңге;  
      Маңғыстау ауданынан – 408 166 мың теңге;  
      Түпқараған ауданынан – 310 121 мың теңге;  
      3) 2016 жылға аудан бюджеттерінен облыстық бюджетке берілетін 5 758 140 мың теңге сома көлемінде бюджеттік алып қоюлар белгіленсін, оның ішінде:  
      Қарақия ауданынан – 4 260 229 мың теңге;  
      Түпқараған ауданынан – 1 497 911 мың теңге.  
      3. Облыстық бюджеттен аудандар бюджеттеріне берілетін бюджеттік субвенциялар көлемі, оның ішінде:  
      1) 2014 жылға облыстық бюджеттен аудандардың бюджеттеріне берілетін бюджеттік субвенция көлемі 3 803 031 мың теңге сомасында белгіленсін, оның ішінде:  
      Бейнеу ауданына – 2 302 845 мың теңге;   
      Мұнайлы ауданына – 1 500 186 мың теңге;   
      2) 2015 жылға облыстық бюджеттен аудандардың бюджеттеріне берілетін бюджеттік субвенция көлемі 2 371 701 мың теңге сомасында белгіленсін, оның ішінде:  
      Бейнеу ауданына – 1 849 030 мың теңге;   
      Мұнайлы ауданына – 522 671 мың теңге;   
      3) 2016 жылға облыстық бюджеттен аудандардың бюджеттеріне берілетін бюджеттік субвенция көлемі 1 806 045 мың теңге сомасында белгіленсін, оның ішінде:  
      Бейнеу ауданына – 1 599 275 мың теңге;   
      Мұнайлы ауданына – 206 770 мың теңге.  
      4. Осы шешім 2014 жылдың 1 қаңтарынан бастап қолданысқа енгізіледі және 2016 жылдың 31 желтоқсанына дейін қолданылады.  
 

*Сессия төрағасы                         Р. Борашов*

*Облыстық*  
*мәслихат хатшысы                        Б. Жүсіпов*  
 

      «КЕЛІСІЛДІ»  
      «Маңғыстау облысының экономика  
      және бюджеттік жоспарлау басқармасы»  
      мемлекеттік мекемесінің басшысы  
      Ж. Ұланова  
      10 желтоқсан 2013 ж. **Ор**

© 2012. Қазақстан Республикасы Әділет министрлігінің «Қазақстан Республикасының Заңнама және құқықтық ақпарат институты» ШЖҚ РМК